Pressemelding frå Folkeakademienes Landsforbund
Kontakt: Generalsekretær Pål H. Djuve: 22 68 22 06

www.folkeakademiet.no
18.06. 2006 

Heidersdiplom til Ingrun Aud Humberset

Ingrun Aud Humberset, Folkeakademiet Volda vart på landsmøtet til Folkeakademienes Landsforbund sist helg, tildelt landsforbundets heidersdiplom for sitt mangeårige arbeid med kultur og folkeopplysning.

Ingrun Aud Humberset har vore leiar for Folkeakademiet Volda sidan 24. januar 1994, og har framleis dette vervet. Det synte seg raskt at Ingrun var ei dyktig tillitskvinne. Alt vinteren 1995 vart ho difor vald inn i styret for det dåverande Folkeakademiet Møre og Romsdal. Då distrikta Møre og Romsdal og Trøndelag gjekk saman til Folkeakademiet Midt-Norge i 2000, vart ho styremedlem der og har vore nestleiar i tre år. Ved siste årsmøte valde ho å gå ut av distriktsstyret. Ho har heile tida vore ein aktiv og dyktig leiar for lokalakademiet, og gjorde også ein svært god jobb i distriktetsstyret. Humberset har også hatt tillitsverv i landsforbundet sentralt. Ho sat i komiteen som utforma landsforbundets idegrunnlag ”Ein reiskap til ei betre framtid” og var i to periodar medlem av valnemnda. 

Humberset har i alle år arbeidd for Folkeakademiet sine målsetjingar på ein fin og god måte. Gjennom dei mange kulturelle, kunstneriske og folkeopplysande tilstelningane ho har stått bak, har ho gjeve eit solid bidrag til eit levande og godt lokalmiljø.

Det var Irene Bergsnev, styreleiar i landsforbundet, som overrakte heidersdiplomen til Humberset. Ho takka for mangeårig innsats og understreka samstundes også viktigheten av frivillig arbeid både for lokalsamfunnet og for Folkeakademiet. 

Foto: www.folkeakademiet.no/presse
For meir informasjon om Folkeakademiet: www.folkeakademiet.no